תמרור

תמרור הוא שלט רחוב, המוצב לצד הדרך ונותן הנחיות למשתמשים בדרך. הוריית התמרור היא בבחינת חובה חוקית ואילו אי-ציות לתמרור היא עבירת תנועה.

מקור השם העברי "תמרור" לקוח מהתנ"ך: . הפרשנים מסבירים כי המילה תמרורים פירושה דקלים הניטעים כדי לסמן את הדרך.

היסטוריה
200px|ממוזער|שמאל|תמרור מהמאה ה-17 ברחוב סלוודור בליסבון
אבני מיל, שהן סוג של תמרור המציין את המרחק לעיר ראשית, היו בשימוש כבר בעת העתיקה. באימפריה הרומית, למשל, ציינו אבני מיל את המרחק לרומא. בימי הביניים הפכו לנפוצים שלטים בצמתים, המראים לאן מובילה כל דרך היוצאת מהצומת. בשנת 1686 נחקק לראשונה באירופה חוק להסדרת התנועה, בידי פדרו השני, מלך פורטוגל. בחוק זה נקבעה הנחת תמרורים טקסטואליים המציינים מתן זכות קדימה ברחובותיה הצרים של ליסבון. 

בסוף שנות ה-70 של המאה ה-19 החל שימוש בתמרורי אזהרה, שנועדו להזהיר רוכבי אופניים מהסכנות האורבות להם בדרך, כגון גבעות תלולות. 

התפתחות המכונית הביאה לפיתוחם של תמרורים שאינם מבוססים על טקסט בלבד. מערכת תמרורים פותחה על ידי מועדון המכוניות האיטלקי בשנת 1895. בשנת 1900 נערך בפריז קונגרס שדן בסטנדרטיזציה של תמרורים, ותמרורים בעיצוב מודרני נקבעו בכנס שנערך בפריז בשנת 1908. 

שמאל|ממוזער|150px|תמרור האוסר על כניסת סוסים ועגלות בפולין, 2009
ממוזער|שמאל|150px|תמרור שגוי שהוצב בכביש 443, סמוך לירושלים. התמרור הנכון נראה בפינה הימנית התחתונה
שמאל|ממוזער|150px|תמרור אין כניסה בתוספת הסתייגויות בעברית

מאפיינים
התמרורים הם הדרך הנפוצה ביותר לשליטה על הכבישים בעולם. בארצות הברית לבדה מוצבים 55 מיליון תמרורים בצידי הדרכים. תמרורים אלה מספקים מידע על הגבלת מהירויות ותנאי הכביש. תמרורים מכוונים בדרכים לדרכים מסוימות וליעדים ספציפיים. בעזרת התמרורים, הנהגים יודעים כיצד לנהוג בדרכים, למה לצפות ולאן לנסוע.

לבד ממעמדו החוקי של התמרור, ההבדל בין תמרור לבין שלט הוא שברוב המקרים, חלק מהמסר של התמרור ניתן באופן גרפי ולא בכתב. היתרון של מסר גרפי הוא מהירות קליטתו והיכולת להבינו גם ללא הבנת השפה. בארצות הברית, שבה נהגים זרים צפויים לשלוט טוב יותר בשפה המקומית מאשר במקומות אחרים, יש יותר כתב ופחות מידע גרפי על התמרורים. המסרים הגרפיים בתמרורים ניתנים בעזרת צורת התמרור, צבעו, חצים ואיורים המקובלים בכל העולם לצורך זה. אחת מהגישות לחלוקה בין סוגי תמרורים עושה הפרדה בין תמרורים קונקרטיים ותמרורים אבסטרקטיים. הקונקרטיים מכילים ציור או סמל המובן לכולם בלי צורך בהסבר או לימוד קודם (תמונת ילד, אבן מידרדרת, יד בתמרור עצור) והאבסטרקטיים הם סמלים מופשטים מוסכמים, שאין להם משמעות כשלעצמם אלא בהקשר המסוים אליו הם מיועדים.

לעיתים נוספת לתמרור הגרפי הסתייגות מילולית או הבהרה מילולית, כגון הגבלת התמרור לשעות מסוימות. תוספת כזו פוגעת באופיו האוניברסלי של התמרור, משום שהיא פונה רק לאלה השולטים בשפה שבה כתובה ההסתייגות.

תמרורים במדינות שונות

השוואה בין כמה דוגמאות של תמרורים בכמה מדינות:
  ישראל  שוודיה  בריטניה  אירלנד  ארצות הברית עצור  50px  50px  50px50px  50px  50px רמזור הולכי רגל  30px   30px  70px  50px 50px אזהרה  50x50 פיקסלים 50px  50px  50px  50px 50px  הוריה  50x50 פיקסלים 50px 50px  50px   50px איסור  50x50 פיקסלים50x50 פיקסלים 50px50px  50px50px  50px  50px 50px מודיעין  70px  70px  90px  50px  70px חניה  50x50 פיקסלים 50px    50px 50px 

ראו גם
תמרורים בישראל
אידאוגרמה
הכוונת תחבורה
ועדת וינה לתקנון תמרורים
 רחוב חד-סטרי

קישורים חיצוניים

 לוח התמרורים בישראל, אתר משרד התחבורה, הודעת התעבורה (קביעת תמרורים) מעודכן על פי ק"ת התשע"ח עמ' 784, מס' 7924 מיום 8 בינואר 2018
 קטלוג דיגיטלי של לוח התמרורים


הערות שוליים

*
קטגוריה:ניהול תחבורה
קטגוריה:מידע
קטגוריה:ריהוט רחוב